CELEX: 31992R2131
Language: el
Date: 1992-07-28 00:00:00
Title: Κανονισμός (ΕΟΚ) αριθ. 2131/92 της Επιτροπής της 28ης Ιουλίου 1992 για παρέκκλιση από τον κανονισμό (ΕΟΚ) αριθ. 564/92 όσον αφορά τη διάρκεια ισχύος αδειών εισαγωγής στον τομέα του χοιρείου κρέατος

Avis juridique important

|

31992R2131

Κανονισμός (ΕΟΚ) αριθ. 2131/92 της Επιτροπής της 28ης Ιουλίου 1992 για παρέκκλιση από τον κανονισμό (ΕΟΚ) αριθ. 564/92 όσον αφορά τη διάρκεια ισχύος αδειών εισαγωγής στον τομέα του χοιρείου κρέατος  

Επίσημη Εφημερίδα αριθ. L 213 της 29/07/1992 σ. 0024 - 0024

ΚΑΝΟΝΙΣΜΟΣ (ΕΟΚ) αριθ. 2131/92 ΤΗΣ ΕΠΙΤΡΟΠΗΣ  της 28ης Ιουλίου 1992  για παρέκκλιση από τον κανονισμό (ΕΟΚ) αριθ. 564/92 όσον αφορά τη διάρκεια ισχύος αδειών εισαγωγής στον τομέα του χοιρείου κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,   Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 519/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της προσωρινής συμφωνίας για το εμπόριο και τα συνοδευτικά μέτρα μεταξύ της Ευρωπαϊκής Οικονομικής Κοινότητας και της Ευρωπαϊκής  Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου (1), και ιδίως το άρθρο 1,  Εκτιμώντας:  ότι ο κανονισμός (ΕΟΚ) αριθ. 564/92 της Επιτροπής της 5ης Μαρτίου 1992 για τον καθορισμό των λεπτομερειών εφαρμογής στον τομέα του χοιρείου κρέατος του καθεστώτος που προβλέπεται από τις προσωρινές συμφωνίες σύνδεσης μεταξύ της Κοινότητας, αφενός, και  της Δημοκρατίας της Πολωνίας, της Δημοκρατίας της Ουγγαρίας και της Τσεχικής και Σλοβακικής Ομοσπονδιακής Δημοκρατίας, αφετέρου (2), προβλέπει στο άρθρο 5 ότι οι άδειες εισαγωγής για την περίοδο από 1ης Μαρτίου έως 30 Ιουνίου 1992 ισχύουν για 120 ημέρες  από την ημερομηνία της πρακτικής έκδοσης τους-  ότι η εφαρμογή της προσωρινής συμφωνίας μεταξύ της Κοινότητας και της Ουγγαρίας συνάντησε κάποιες δυσκολίες κατά τη διάρκεια των πρώτων μηνών ισχύος της, που προκλήθηκαν ιδίως από το καινοφανές αυτού του καθεστώτος και από την έλλειψη πείρας σχετικά με  τη διαχείρισή του- ότι είναι συνεπώς σκόπιμο να παραταθεί κατά 30 ημέρες η διάρκεια ισχύος των αδειών εισαγωγής που εκδόθηκαν στις 23 Μαρτίου 1992-  ότι, για να αποφευχθεί οποιοδήποτε νομικό κενό, πρέπει να προβλεφθεί η έναρξη ισχύος του παρόντος κανονισμού για τις 17 Ιουλίου 1992-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση του άρθρου 5 του κανονισμού (ΕΟΚ) αριθ. 564/92, η διάρκεια ισχύος των αδειών εισαγωγής που εκδόθηκαν στις 23 Μαρτίου 1992 για τα προϊόντα που ανήκουν στις ομάδες 1, 2, 3 και 4 τα οποία αναφέρονται στο παράρτημα Ι του εν λόγω  κανονισμού παρατείνεται κατά 30 ημέρες.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 17 Ιουλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 56 της 29. 2. 1992, σ. 6. (2) ΕΕ αριθ. L 61 της 6. 3. 1992, σ. 9.